АҞӘА, рашәара 10 – Sputnik. Акоманда "Динамо-2" атурнир "AFL Wold Cup Kind"s 2021" аҟны аиааира агеит. Абри атәы аанацҳауеит аҿари аспорти русқәа рзы Аԥсны Аҳәынҭқарратә еилакы.
Акоманда "Динамо-1" атурнир аҿы ахԥатәи аҭыԥ ааннакылеит.
Акоманда "Динамо-2" иреиӷьу амбахьчаҩ ҳәа далкаауп Даниил Адлеиба, иреиӷьу ахьчаҩбжа – Ренат Гәлиа, иреиӷьу ахәмарыҩ – Леон Делба, иреиӷьу ажәылаҩ – Аинар Григолиа.
Акоманда "Динамо-1" аҟны иреиӷьу ассистент ҳәа рыхьӡ ҳәоуп Антон Гусеви Сулхан Барцыци, иреиӷьу ахьчаҩ – Нестор Беселиа, иреиӷьу ажәылаҩ –Савели Семионов, иреиӷьу ахәмарыҩ – Азамаҭ Саӷариа.
Ахәмарыҩцәа разыҟаҵаҩ - Мераб Кәакәасқьериа.
Аҿари аспорти русқәа рзы Аԥсны Аҳәынҭқарратә еилакы ахантәаҩы Џьемал Гәбаз акоманда алахәылацәеи азыҟаҵаҩцәеи риааира рыдиныҳәалеит, ирзеиӷьеишьеит ԥхьаҟагьы ақәҿиарақәа.
"Араион ахада иҟаиҵаз адҵа инақәыршәаны аџьармыкьа акәша-мыкәша еиҿкааз ахәҳаахәҭра аанкылатәын. Араион ахадара, амилициа аузуҩцәа, асанитартә маҵзура аусзуҩцәа зегьы ҳаицны знык-ҩынтә ҳнеит. Ақыҭаҟнытә иаарго рыҭитә зегьы адәахьы ирҭиуан, аџьармыкьа аҩныҵаҟа аӡәгьы днеиӡомызт, абри уадаҩраны иҟан. Зегьы еиқәҷаб иҟоуп ҳәа сызҳәом, аха аҭагылаазаашьа уажәы хар амам. Ауаа идеилыркаан, адәыхьы афатә ргыланы аҭира шиашам. Адәқьанқәа змаз уахь иҩналеит, егьырҭ аџьармыкьа аҩныҵҟахь инаган", - еиҭеиҳәеит Аҩӡба.
Аиҿцәажәара шәазыӡырҩыр шәылшоит аудиофаил аҿы.
АҞӘА, рашәара 18 - Sputnik. Аԥсны иҟоу Урыстәыла Аладатәи арратә база атанкныҟәцаҩцәа Краснодартәи атәылаҿацә аполигон аҿы ахысрақәа мҩаԥыргеит ҳәа аанацҳауеит аокруг апресс-маҵзура.
Аекипажқәа 200 рҟынӡа ицәырҵуаз, еиҭаҵуаз ацәҟьарақәа ахы рықәдыршәеит ҳаамҭазтәи атанкқәа Т-72Б3 рҟынтәи. Ацәҟьараҟынӡа иреиҳаӡоу ахарара ҩ-нызқь метра иҟан.
Уахынлатәи ахысрақәа раан ахархәара рыҭан уахынларбагатә хархәагақәа ТВН-5.
Т-72Б3 амеханик-ныҟәцаҩцәа рдырреи рԥышәеи еиздырҳауан аԥынгылақәа рхысраан, амина-ԥжәага ԥкырақәа рхысраан.
Ахсрақәа раан иныхын 300 танктә рҭҟәацгақәа.
Инарҭбаау аҽазыҟаҵарақәа мҩаԥгахараны иҟоуп акоманда-штабтә зыҟаҵарақәа ирылахәны.